CELEX: 62015CN0542
Language: el
Date: 2015-10-16 00:00:00
Title: Υπόθεση C-542/15: Αίτηση προδικαστικής αποφάσεως την οποία υπέβαλε το Tribunale di Santa Maria Capua Vetere (Ιταλία) στις 16 Οκτωβρίου 2015 — ποινική διαδικασία κατά της Angela Manzo

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/18
            
         Αίτηση προδικαστικής αποφάσεως την οποία υπέβαλε το Tribunale di Santa Maria Capua Vetere (Ιταλία) στις 16 Οκτωβρίου 2015 — ποινική διαδικασία κατά της Angela Manzo
   (Υπόθεση C-542/15)
   (2016/C 016/22)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Santa Maria Capua Vetere
   
      Ποινική διαδικασία ενώπιον του αιτούντος δικαστηρίου κατά της
   
   Angela Manzo
   
      Προδικαστικά ερωτήματα
   
   
               1)
            
            
               Πρέπει τα άρθρα 49 και [56] [ΣΛΕΕ] καθώς και οι αρχές της ίσης μεταχειρίσεως και της αποτελεσματικότητας να ερμηνευθούν υπό την έννοια ότι αντιτίθενται σε εθνική ρύθμιση περί τυχερών παιγνίων η οποία, για τη σύναψη συμβάσεων παραχωρήσεως, προβλέπει την προκήρυξη νέου διαγωνισμού (διεπόμενου από το άρθρο [10, παράγραφος 9] octies, του νόμου 44 της 26ης Απριλίου 2012) η οποία, χωρίς να θέτει εν προκειμένω άλλο κριτήριο εκτός από δύο τραπεζικές βεβαιώσεις από δύο διαφορετικά χρηματοπιστωτικά ιδρύματα, περιέχει ρήτρα αποκλεισμού από τον διαγωνισμό λόγω ελλείψεως χρηματοοικονομικής επάρκειας;
            
         
               2)
            
            
               Πρέπει το άρθρο 47 της οδηγίας 2004/18/ΕΚ (1) του Ευρωπαϊκού Κοινοβουλίου και του Συμβουλίου της 31ης Μαρτίου 2004, να ερμηνευθεί υπό την έννοια ότι αντιτίθεται σε εθνική ρύθμιση περί τυχερών παιγνίων η οποία, για τη σύναψη συμβάσεων παραχωρήσεως, προβλέπει την προκήρυξη νέου διαγωνισμού (διεπόμενου από το άρθρο [10, παράγραφος 9] octies, του νόμου 44 της 26ης Απριλίου 2012), η οποία χωρίς να προβλέπει εν προκειμένω άλλα έγγραφα ή άλλες επιλογές, όπως προβλέπει η υπερεθνική νομοθεσία, [περιέχει ρήτρα αποκλεισμού από τον διαγωνισμό λόγω ελλείψεως] χρηματοοικονομικής επάρκειας;
            
         
               3)
            
            
               Αντιτίθενται τα άρθρα 49 και [56] [ΣΛΕΕ] σε εθνική ρύθμιση η οποία εκ των πραγμάτων εμποδίζει κάθε διασυνοριακή δραστηριότητα στον τομέα των τυχερών παιγνίων, ανεξαρτήτως της μορφής υπό την οποία ασκείται η δραστηριότητα αυτή, και ειδικότερα (σύμφωνα με την απόφαση Biasci κ.λπ., C-660/11 και C-8/12, EU:C:2013:550) στις περιπτώσεις όπου οι στην ημεδαπή μεσολαβητές της επιχειρήσεως δύνανται να υποβληθούν σε φυσικό έλεγχο για σκοπούς αστυνομεύσεως;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών συνάψεως δημόσιων συμβάσεων έργων, προμηθειών και υπηρεσιών (ΕΕ L 134, σ. 114).